Na temelju članka 48. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08,36/09, 150/11, 144/12, 19/13-pročišćeni tekst,137/15, 123/17, 98/19, 144/20), članka 4. Odluke o davanju u zakup i kupoprodaji poslovnog prostora u vlasništvu Grada Delnica ( SN PGŽ 46/11, SN GD 3/21, 10/21), članka 60. Statuta Grada Delnica (SN GD 2/21) Gradonačelnica Grada Delnica donosi

**ODLUKU O VISINI JEDINIČNE ZAKUPNINE ZA POSLOVNI PROSTOR U VLASNIŠTVU GRADA DELNICA**

**Članak 1.**

(1) Visina jedinične zakupnine za poslovni prostor u vlasništvu Grada Delnica određuje se po 1 m2 korisne površine, prema zoni u kojoj se poslovni prostor nalazi i iznosi:

I. zona . . . . . . . . . . . . . . . . . . . . . . . . . 60,00 kn/m2 mjesečno

II. zona . . . . . . . . . . . . . . . . . . . . . . . . 30,00 kn/m2 mjesečno

III. zona . . . . . . . . . . . . . . . . . . . . . . . 18,00 kn/m2 mjesečno

IV. zona . . . . . . . . . . . . . . . . . . . . . . . 15,00 kn/m2 mjesečno

(2) Za određivanje granica zona iz st. 1. ovog članka primjenjuju se granice zona utvrđene Odlukom o komunalnoj naknadi.

**Članak 2.**

Visina jedinične zakupnine za poslovni prostor od posebnog značaja za stanovništvo s područja Grada Delnica u kojem se obavljaju deficitarne i/ili tradicijske djelatnosti lokalnog značaja (npr. deficitarna/ tradicijska uslužna i proizvodna djelatnosti, djelatnost zdravstvene zaštite, socijalne skrbi, kao i prostor garaže, garažno mjesto, skladišni prostori i sl.)“ prema zoni u kojoj se poslovni prostor nalazi iznosi:

I. zona ………………………………… 36,00 kn/m2 mjesečno

II. zona …………………………………18,00 kn/m2 mjesečno

III. zona …………………………11,00 kn/m2 mjesečno

IV. zona……………………………9,00 kn/m2 mjesečno

**Članak 3.**

(1) Visina zakupnine za poslovni prostor iz članka 1. i članka 2. ove Odluke, neto korisne površine do 200 m2, za koji ne postoji interes zasnivanja zakupa, odnosno poslovni prostor je zatvoren u neprekidnom razdoblju od jedne godine i duže, umanjuje se zakupnina za 40 % od zakupnine utvrđene u članku 1. i članku 2. ove Odluke.

(2) Zakupnina za poslovni prostor iz st. 1. ovog članka a nalazi se u II., III. I IV. Zoni umanjuje se za dodatnih 15% tijekom zime, odnosno od 1. studenoga do 1. ožujka.

**Članak 4.**

Visina zakupnine za poslovni prostor neto korisne površine veće od 200 m2, za koji ne postoji interes zasnivanja zakupa, odnosno poslovni prostor je zatvoren u neprekidnom razdoblju dužem od jedne godine, zakupnina se umanjuje se za 60 % prema utvrđenim zonama Grada definiranim Odlukom o komunalnoj naknadi.

**Članak 5.**

Mjesečna zakupnina za poslovni prostor obračunava se umnoškom površine poslovnog prostora i visine jedinične zakupnine utvrđene ovom Odlukom.

**Članak 6.**

Odluka o visini jedinične zakupnine za poslovni prostor u vlasništvu Grada Delnica  [(SN PGŽ 43/07)](http://www.sn.pgz.hr/default.asp?Link=odluke&id=13364) [(I. izmjena)](http://www.delnice.hr/DOKUMENTI_ODLUKE/2017_Odluka%20G%20o%20izmjeni%20visine%20zakupnine%2014.pdf) [(SN PGŽ 23/14)](http://www.sn.pgz.hr/default.asp?Link=odluke&id=30724) [(SN/GD 5/16)](https://delnice.hr/wp-content/uploads/2020/10/Odluka-o-III.-izmjeni-visine-zakupnine-16.pdf) [(SN GD 11/20)](https://delnice.hr/wp-content/uploads/2021/07/GRAD-47.-Odluka-o-IV.-izmjeni-Odluke-o-visini-zakupnine.pdf) stavlja se izvan snage.

**Članak 7.**

Ova Odluka stupa na snagu danom donošenja i objavit će se u „Službenim novinama Grada Delnica“.

KLASA: 372-01/20-01/06

URBROJ: 2170-6-40-4-22-2

Delnice, 1. rujna 2022. godine

Gradonačelnica Grada Delnica

Katarina Mihelčić, dipl.ing.agr., v.r.